תקנות בריאות העם (אמות מידה לחלוקת סכום נוסף) (פעילות ביחידות להפריה חוץ-גופית (IVF) בשנים 2023-2025)

{{ח:התחלה}}
{{ח:כותרת|תקנות בריאות העם (אמות מידה לחלוקת סכום נוסף) (פעילות ביחידות להפריה חוץ־גופית (IVF) בשנים 2023–2025), התשפ״ד–2023}}

{{ח:פתיח-התחלה}}
{{ח:תיבה|ק״ת תשפ״ד, 1054|תקנות בריאות העם (אמות מידה לחלוקת סכום נוסף) (פעילות ביחידות להפריה חוץ־גופית (IVF) בשנים 2023–2025)|https://olaw.org.il/takanot/takanot-11023.pdf}}.
{{ח:סוגר}}
{{ח:מפריד}}

{{ח:מבוא}}
בתוקף הסמכות לפי {{ח:חיצוני|פקודת בריאות העם#סעיף 33|סעיף 33}} {{ח:חיצוני|פקודת בריאות העם|לפקודת בריאות העם, 1940}} (להלן – הפקודה), שנטלתי לפי {{ח:חיצוני|חוק-יסוד: הממשלה#סעיף 34|סעיף 34 לחוק־יסוד: הממשלה}}, אני מתקין תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: כללי}}

{{ח:פנימי|פרק ב|פרק ב׳: סכום תקצוב נוסף בעד פעילות ביחידות להפריה חוץ־גופית בשנת 2023}}

{{ח:פנימי|פרק ג|פרק ג׳: סכום תקצוב נוסף בעד פעילות ביחידות להפריה חוץ־גופית בשנת 2024}}

{{ח:פנימי|פרק ד|פרק ד׳: סכום תקצוב נוסף בעד פעילות ביחידות להפריה חוץ־גופית בשנת 2025}}

{{ח:קטע2|פרק א|פרק א׳: כללי}}

{{ח:סעיף|1|הגדרות}}
{{ח:תת|(א)}} בתקנות אלה –
{{ח:תת|סוג=הגדרה}} ”בחירת רופא מטפל מלאה“ – מתן האפשרות לבחירת הרופא המטפל מבין רופאי היחידה ביחידה ציבורית, בלא כל תשלום מצד המטופל; רופא כאמור יהיה אחראי על ליווי וביצוע הטיפול לאורך כל התהליך המתרחש ביחידה, לרבות קביעת תוכנית הטיפול על כל פרטיה, וכן ביצוע כל הטיפולים השונים הכלולים במחזור הטיפול;
{{ח:תת|סוג=הגדרה}} ”בחירת רופא מטפל חלקית“ – מתן האפשרות לבחירת הרופא המטפל מבין רופאי היחידה ביחידה ציבורית, בלא כל תשלום מצד המטופל; רופא כאמור יהיה אחראי על ליווי הטיפול לאורך כל התהליך המתרחש ביחידה, לרבות קביעת תוכנית הטיפול על כל פרטיה, אך לא על ביצוע הטיפולים השונים הכלולים במחזור הטיפול;
{{ח:תת|סוג=הגדרה}} ”ביציות מופרות“ – ביצית מופרית (זיגוטה), לרבות טרום עובר, עד שלב הבלסטוציסט;
{{ח:תת|סוג=הגדרה}} ”גידול דמוגרפי“ – השינויים הדמוגרפיים שחלו באוכלוסייה;
{{ח:תת|סוג=הגדרה}} ”מחזור טיפול“ – אחד מאלה:
{{ח:תתתת|(1)}} שאיבת ביציות והחזרת ביציות מופרות טריות לרחם;
{{ח:תתתת|(2)}} שאיבת ביציות והקפאתן לפי {{ח:חיצוני|תקנות בריאות העם (הפריה חוץ-גופית)#סעיף 4|תקנה 4(1) לתקנות בריאות העם (הפריה חוץ־גופית), התשמ״ז–1987}};
{{ח:תתתת|(3)}} החזרת ביציות מופרות מופשרות לרחם;
{{ח:תת|סוג=הגדרה}} ”עובד מעבדת IVF“ – עובד מעבדה רפואית בעל תעודה זמנית או בעל תעודה קבועה לפי {{ח:חיצוני|תקנות בריאות העם (מעבדות רפואיות)#סעיף 62ה|תקנה 62ה לתקנות מעבדות רפואיות}}, העובד במעבדת IVF בבית חולים;
{{ח:תת|סוג=הגדרה}} ”פעילות יחידת IVF“ – מספר מחזורי הטיפול השנתיים המבוצעים ביחידה;
{{ח:תת|סוג=הגדרה}} ”תוכנות מתקדמות למעבדת IVF“ – תוכנות שמטרתן מניעת טעויות בזיהוי ביציות, זרע וביציות מופרות ושיוכם למטופלים;
{{ח:תת|סוג=הגדרה}} ”תקנות אמות מידה לחלוקה“ – {{ח:חיצוני|תקנות בריאות העם (אמות מידה לחלוקת סכום נוסף)|תקנות בריאות העם (אמות מידה לחלוקת סכום נוסף){{ח:הערה|,}} התשפ״ג–2022}};
{{ח:תת|סוג=הגדרה}} ”תקנות מעבדות רפואיות“ – {{ח:חיצוני|תקנות בריאות העם (מעבדות רפואיות)|תקנות בריאות העם (מעבדות רפואיות), התשל״ז–1977}}.
{{ח:תת|(ב)}} שאר המונחים משמעותם כמשמעות הנודעת להם {{ח:חיצוני|תקנות בריאות העם (אמות מידה לחלוקת סכום נוסף)#פרק א|בפרק א׳ לתקנות אמות מידה לחלוקה}}, אם אין כוונה אחרת משתמעת.

{{ח:סעיף|2|תחולה}}
{{ח:ת}} {{ח:חיצוני|תקנות בריאות העם (אמות מידה לחלוקת סכום נוסף)#פרק א|פרק א׳ לתקנות אמות מידה לחלוקה}} יחולו על חלוקת סכום נוסף לפי תקנות אלה.

{{ח:קטע2|פרק ב|פרק ב׳: סכום תקצוב נוסף בעד פעילות ביחידות להפריה חוץ־גופית בשנת 2023}}

{{ח:סעיף|3|תנאי סף}}
{{ח:ת}} סך כל התקצוב הנוסף לפי תקנות אלה יהיה בסכום כולל של 12 מיליון שקלים חדשים בשנת 2023, ויחולק לבית חולים שיתקיימו בו כל אלה:
{{ח:תת|(1)}} בית החולים עמד בדרישת הדיווח לפי {{ח:פנימי|סעיף 6|תקנה 6}};
{{ח:תת|(2)}} בית החולים הגדיל את פעילות יחידת ה־IVF ב־3% לפחות בשנת 2023, בניכוי גידול דמוגרפי, לעומת השנה הקודמת;
{{ח:תת|(3)}} בית החולים הגיש כתב התחייבות חתום ביד מנהל בית החולים או סגנו, להגשת תוכנית לאופן הטמעת האפשרות לבחירת רופא מטפל מלאה או חלקית ביחידה בשנת 2024.

{{ח:סעיף|4|תקצוב נוסף בעד גידול בפעילות ביחידה להפריה חוץ־גופית}}
{{ח:ת}} סכום תקצוב נוסף בשיעור של 64% מסך כל התקצוב הנוסף, יחולק בחלוקה שווה בין בתי החולים שעמדו בתנאי הסף.

{{ח:סעיף|5|תקצוב נוסף בעד שיפור תשתיות המחשוב, רכש והצטיידות ביחידות IVF}}
{{ח:ת}} סכום תקצוב נוסף בשיעור של 36% מסך כל התקצוב הנוסף, יחולק בחלוקה שווה בין בתי החולים, אך לא יותר מ־613,000 שקלים חדשים לבית חולים, בעד ההוצאה שהוציא בית החולים או הזמנת הרכש שביצע על רכישה והטמעה של תוכנות מתקדמות למעבדות ה־IVF.

{{ח:סעיף|6|דיווח}}
{{ח:ת}} בית החולים ידווח למשרד בתום כל שנה – דיווח החתום ביד מנהל בית החולים הכולל את כל אלה:
{{ח:תת|(1)}} מספר מחזורי הטיפול שבוצעו בשנת התקצוב ובתקופה המקבילה בשנה הקודמת;
{{ח:תת|(2)}} דיווח על רכישה והטמעה או על ביצוע הזמנת רכש של תוכנות מתקדמות במעבדת IVF.

{{ח:קטע2|פרק ג|פרק ג׳: סכום תקצוב נוסף בעד פעילות ביחידות להפריה חוץ־גופית בשנת 2024}}

{{ח:סעיף|7|תנאי סף}}
{{ח:ת}} סך כל התקצוב הנוסף לפי תקנות אלה יהיה בסך כולל של 38 מיליון שקלים חדשים בשנת 2024, ויחולק לבית חולים שיתקיימו בו כל אלה:
{{ח:תת|(1)}} בית החולים עמד בדרישת הדיווח לפי {{ח:פנימי|סעיף 11|תקנה 11}};
{{ח:תת|(2)}} בית חולים הגדיל את פעילות יחידת ה־IVF ב־5% לפחות בשנת 2024, בניכוי גידול דמוגרפי, לעומת השנה הקודמת;
{{ח:תת|(3)}} בית החולים הגיש לאישור חטיבת הרפואה במשרד הבריאות תוכנית לאופן הטמעת האפשרות לבחירת רופא מטפל מלאה או חלקית ביחידה, לרבות המועד שבו היחידה תחל במתן אפשרות הבחירה כאמור, ומשרד הבריאות אישר את התוכנית.

{{ח:סעיף|8|תקצוב נוסף בעד הטמעת האפשרות לבחירת רופא מטפל מלאה או חלקית ביחידה}}
{{ח:תת|(א)}} סכום תקצוב נוסף בשיעור של 47% מסך כל התקצוב הנוסף, יחולק לבית חולים בעד גידול בפעילות IVF שבה התקיימה בחירת רופא מטפל מלאה או חלקית, מתוך סך כל הפעילות שבוצעה ביחידה באותה תקופה.
{{ח:תת|(ב)}} לצורך תקצוב כאמור בתקנת משנה (א), יחושב לכל בית חולים שיעור המטופלים שלהם ניתנה בחירת רופא מטפל מלאה או חלקית, מתוך סך של המטופלים שטופלו ביחידה באותה תקופה; לעניין זה המשקל שיינתן למתן בחירת רופא מטפל חלקית יהיה מחצית מהמשקל שיינתן לבחירת רופא מטפל מלאה.
{{ח:תת|(ג)}} סכום התקצוב הנוסף יחולק לכל בית חולים לפי חלקו היחסי של בית החולים לפי השיעור המתקבל לפי תקנת משנה (ב), מתוך השיעור הכולל של כל בתי החולים שבהם התקיימה פעילות כאמור.

{{ח:סעיף|9|תקצוב נוסף בעד שיפור תשתיות המחשוב, רכש והצטיידות ביחידות IVF}}
{{ח:ת}} סכום תקצוב נוסף בשיעור של 28% מסך כל התקצוב הנוסף, יחולק בחלוקה שווה בין בתי החולים, אך לא יותר מ־613,000 שקלים חדשים לבית חולים, בעד ההוצאה שהוציא בית החולים או הזמנת הרכש שביצע על רכישה והטמעה של תוכנות מתקדמות למעבדות ה־IVF.

{{ח:סעיף|10|תקצוב נוסף בעד הגדלת כוח האדם ביחידות IVF}}
{{ח:תת|(א)}} סכום תקצוב נוסף בשיעור של 21% מסכום התקצוב הנוסף, יחולק בחלוקה שווה בין בתי החולים בעד העסקת מתמחים המוכשרים במעבדת IVF לקראת קבלת תעודה לפי {{ח:חיצוני|תקנות בריאות העם (מעבדות רפואיות)#סעיף 62ה|תקנה 62ה לתקנות מעבדות רפואיות}}, ובעד השתתפות בשכר לימוד ללימודי תואר שני למתמחים כאמור ולעובדי מעבדת IVF שיתחייבו לעבוד במעבדת IVF באותה יחידה במשך שלוש שנים לפחות, בהיקף משרה של 75% משרה לפחות.
{{ח:תת|(ב)}} סכום תקצוב נוסף בשיעור של 4% מסכום התקצוב הנוסף לשנת 2024, יחולק בחלוקה שווה בין בתי החולים, בעד העסקת כוח אדם ביחידת IVF לצורך הפשרת ביציות מופרות מוקפאות שאין להן דורש.

{{ח:סעיף|11|דיווח}}
{{ח:ת}} בית החולים ידווח למשרד בתום כל שנה – דיווח החתום ביד מנהל בית החולים הכולל את המפורט {{ח:פנימי|סעיף 6|בתקנה 6}}, ונוסף על כך ידווח על כל אלה:
{{ח:תת|(1)}} מספר המחזורים שבהם התקיימה בחירת רופא מטפל מלאה או חלקית לרבות מחזור טיפול שבו התקיימה בחירת רופא מטפל אך הרופא לא ביצע את כל הפעולות במחזור הטיפול בשל נסיבות מוצדקות; לעניין זה, ”נסיבות מוצדקות“ – אבל, מחלה, מילואים וכיוצא באלה;
{{ח:תת|(2)}} מספר המתמחים לקראת קבלת תעודה לפי {{ח:חיצוני|תקנות בריאות העם (מעבדות רפואיות)#סעיף 62ה|תקנה 62ה לתקנות מעבדות רפואיות}} שהועסקו ביחידה, ומספר המתמחים כאמור ועובדי מעבדת IVF שבית החולים השתתף בשכר הלימוד שלהם;
{{ח:תת|(3)}} מספר המטופלים שבעדם בוצעה הפשרת ביציות מופרות שאין להן דורש.

{{ח:קטע2|פרק ד|פרק ד׳: סכום תקצוב נוסף בעד פעילות ביחידות להפריה חוץ־גופית בשנת 2025}}

{{ח:סעיף|12|תנאי סף}}
{{ח:ת}} סך כל התקצוב הנוסף לפי תקנות אלה יהיה בסך כולל של 25 מיליון שקלים חדשים בשנת 2025, ויחולק לבית חולים שיתקיימו בו כל אלה:
{{ח:תת|(1)}} בית החולים עמד בדרישת הדיווח לפי {{ח:פנימי|סעיף 11|תקנה 11}};
{{ח:תת|(2)}} בית חולים הגדיל את פעילות יחידת ה־IVF ב־5% לפחות בשנת 2025, בניכוי גידול דמוגרפי, לעומת השנה הקודמת;
{{ח:תת|(3)}} בית החולים מאפשר בחירת רופא מטפל מלאה או חלקית ביחידה להפריה חוץ־גופית, לפי התוכנית שהגיש בשנת 2024.

{{ח:סעיף|13|תקצוב נוסף בעד הטמעת האפשרות לבחירת רופא מטפל מלאה או חלקית ביחידה}}
{{ח:תת|(א)}} סכום תקצוב נוסף בשיעור של 63% מסך כל התקצוב הנוסף, יחולק לבית חולים בעד גידול בפעילות IVF שבה התקיימה בחירת רופא מטפל מלאה או חלקית, לעומת התקופה המקבילה בשנה הקודמת.
{{ח:תת|(ב)}} לצורך תקצוב כאמור בתקנת משנה (א), יחושב לכל בית חולים שיעור הגידול במספר המטופלים שלהם ניתנה האפשרות לבחירת רופא מטפל מלאה או חלקית לעומת מספר המטופלים שלהם ניתנה אפשרות כאמור בתקופה המקבילה בשנה הקודמת; לעניין זה המשקל שיינתן למתן בחירת רופא מטפל חלקית יהיה מחצית מהמשקל שיינתן לבחירת רופא מטפל מלאה.
{{ח:תת|(ג)}} סכום התקצוב הנוסף יחולק לכל בית חולים לפי חלקו היחסי של בית החולים לפי השיעור המתקבל לפי תקנת משנה (ב), מתוך השיעור הכולל של כל בתי החולים שבהם התקיימה פעילות כאמור.

{{ח:סעיף|14|תקצוב נוסף בעד הגדלת כוח האדם ביחידות IVF}}
{{ח:תת|(א)}} סכום תקצוב נוסף בשיעור של 32% מסכום התקצוב הנוסף, יחולק בחלוקה שווה בין בתי החולים בעד העסקת מתמחים המוכשרים במעבדת IVF לקראת קבלת תעודה לפי {{ח:חיצוני|תקנות בריאות העם (מעבדות רפואיות)#סעיף 62ה|תקנה 62ה לתקנות מעבדות רפואיות}}, ובעד השתתפות בשכר לימוד ללימודי תואר שני למתמחים כאמור ולעובדי מעבדת IVF שיתחייבו לעבוד במעבדת IVF באותה יחידה במשך שלוש שנים לפחות, בהיקף משרה של 75% משרה לפחות.
{{ח:תת|(ב)}} סכום תקצוב נוסף בשיעור של 5% מסכום התקצוב הנוסף, יחולק בחלוקה שווה בין בתי החולים, בעד העסקת כוח אדם ביחידת IVF לצורך הפשרת ביציות מופרות מוקפאות שאין להן דורש.

{{ח:סעיף|15|תחילה}}
{{ח:ת}} תחילתן של תקנות אלה ביום ח׳ בטבת התשפ״ג (1 בינואר 2023).

{{ח:חתימות|י״ד בטבת התשפ״ד (26 בדצמבר 2023)}}
* '''אוריאל בוסו'''
שר הבריאות
{{ח:סוגר}}
{{ח:סוף}}
[[קטגוריה:בוט חוקים]]